**Zápisnica**

**zo zasadnutia rady školy**

konaného dňa 17.10.2023

Prítomní: 8 podľa prezenčnej listiny

Neprítomní: ospravedlnení: 3

Prizvaný hosť: PaedDr. Krzysztof Siwiec

Program: 1. Otvorenie a privítanie prítomných

2. Privítanie a predstavenie nového člena RŠ p. Opáleného

3. Oboznámenie s programom schôdze

4. Schválenie plánu zasadnutí RŠ

5. Správa o výchovno-vzdelávacej činnosti, výsledkoch a podmienkach školy za

školský rok 2022/23

6. Pedagogicko – organizačné pokyny a hlavné úlohy na školský rok 2023/2024

7. Rôzne

8. Uznesenia

9. Záver

1. ***Otvorenie***

Na začiatku zasadnutia privítala predsedníčka RŠ Mgr. Dana Nováková prítomných.

1. ***Privítanie a predstavenie nového člena RŠ***

Predsedníčka privítala nového člena RŠ Mgr. Martina Opáleného, ktorý nastúpil po Ing. Marcele Mackovej, ktorá nastúpila na pozíciu zástupkyne riaditeľa, ako náhradník a zároveň poďakovala už bývalej členke M. Mackovej za doterajšiu činnosť.

1. ***Oboznámenie s programom schôdze + kontrola uznesenia***

Predsedníčka RŠ prečítala jednotlivé body programu zasadnutia.

Na základe uznesenia z predchádzajúcej schôdze týkajúceho sa energií, predsedníčka prečítala odpoveď zriaďovateľa.

1. ***Schválenie plánu zasadnutí na nasledujúci šk. rok***

Predsedníčka RŠ oboznámila prítomných s plánom zasadnutí počas nasledujúceho školského roka, ktoré sa budú konať 3x a to: 17.10.2023 t.j., vo februári a v júni 2024.

1. ***Správa o výchovno-vzdelávacej činnosti, výsledkoch a podmienkach školy za šk. rok 2022/2023***

Členovia sa vopred oboznámili so správou a nemali k nej výhrady.

* Ing. Kalman sa pýtal na nepomer vyznamenaných žiakov na 1. stupni oproti žiakom na 2. stupni – prečo je taký rozdiel. Či nie je možné, že to súvisí aj s príchodom žiakov z malotriedok.

Správa – viď. príloha

1. ***Pedagogicko – organizačné pokyny na nový školský rok***

* Pán riaditeľ informoval o zmene počtu pedag. zamestnancov z dôvodu odchodu do dôchodku bývalých zástupkýň, ktoré zostali pracovať na čiastočný úväzok, prijali sa noví učitelia ako náhrada p. Schrotová, p. Pfeiferová + nový učiteľ s aprobáciou FYZ a MAT p. Cibuľa.
* Máme 27 tried, 8 oddelení ŠKD, 601 žiakov, 66 zamestnancov
* Na základe podnetu rady rodičov sa upravila organizácia odchodov detí z ŠKD – deti môžu odchádzať každú polhodinu, okrem 14.00 – 15.00 hod.
* P. riaditeľ zmenil z dôvodu odchodu žiakov z ŠKD aj pracovnú dobu školníčky, ktorá bude pri vchode do budovy až do 16.00 hod.
* Mgr. Kĺčová sa informovala o počte prvákov a počte integrovaných žiakov.

1. ***Rôzne***

* P. riaditeľ oboznámil členov RŠ s problémom, ktorý súvisí so skorším odchodom žiakov z vyučovania a prednostného púšťania na obed, lebo nestíhajú autobus a krúžky. Poprosil Ing. Kalmana o spoluprácu pri komunikácii s firmou Arriva – možnosť úpravy cestovného poriadku.
* Ďalej informoval o postupe prác na novej telocvični (geologický prieskum, kanalizácia, kúrenie)
* V júni sa bude konať olympiáda družobných miest z Poľska, Česka a našich žiakov.
* Predsedníčka spolu s viacerými učiteľkami 1. stupňa namaľovali pri ŠJ „Chodník radosti“,

ktorý bude na jar ešte rozšírený pred budovu školy.

* P. riaditeľ tiež oznámil, že do dôchodku odišiel aj dlhoročný údržbár a požiadal prítomných, ak by vedeli o vhodnom človeku, ktorý by mohol nastúpiť na jeho miesto, aby posunuli túto informáciu ďalej.
* Ing. Tokošová požiadala riaditeľa, aby nejakým spôsobom riešil sťažnosti detí na spolužiaka z 3.A, nakoľko slovne útočí na spolužiakov a triedna učiteľka to nerieši. P. riaditeľ prisľúbil prešetrenie.
* Ďalej sa Ing. Tokošová pýtala, ako je to s riešením dopravy a parkovaním rodičov pri odprevádzaní detí do školy. P. riaditeľ prisľúbil, že sa zverejní na EduPage oznam o dodržiavaní dopravného značenia. K problematike sa vyjadril aj p. Opálený, ktorý súhlasil s problémami, ktoré ráno pred školou nastávajú.

Opäť požiadame mestskú políciu.

* Ing. Košičárová riešila sťažnosť rodičov na hlavnú kuchárku, na jej správanie voči deťom. Na to pán riaditeľ informoval, že už je to v riešení.
* P. riaditeľ pozval všetkých prítomných na slávnostnú akadémiu konanú k 60. výročiu založenia školy. – 1.12.2023 o 17.00 hod.

1. ***Uznesenia***

8.1. RŠ schvaľuje Plán zasadnutí na šk. r. 2023/2024

Hlasovanie: ZA: 8

PROTI: 0

ZDRŽALI SA: 0

* 1. RŠ berie na vedomie Správu o výchovno-vzdelávacej činnosti, výsledkoch a podmienkach školy za šk. rok 2022/2023 a odporúča zriaďovateľovi uvedenú správu schváliť.

Hlasovanie: ZA: 8

PROTI: 0

ZDRŽALI SA: 0

* 1. RŠ žiada mestskú políciu na občasnú reguláciu dopravy pri ZŠ.

Hlasovanie: ZA: 8

PROTI: 0

1. ZDRŽALI SA: 0
2. ***Záver***

Predsedníčka sa na záver všetkým poďakovala za účasť a spoluprácu počas predchádzajúceho školského roka.

Zapísala: Ľubica Kadičová

..................................................

Mgr. Dana Nováková